《奉和李大夫入觐归途登岱之作》
清代·鲍皋

詄荡天门望倚松，逶迤柱下羡犹龙。河山勃碣趋都会，齐鲁阴犹画岱宗。

祖道雨回苍水节，仙坛晴启白云封。遥知岳顶千峰夜，侧听鲸铿梦省钟。

作者简介：鲍皋（1708—1765） ，清朝江苏镇江丹徒人，字步江，号海门。国子生。乾隆初，举博学鸿词，不就。壮岁游姑苏、武林，客淮扬间，晚年颓放。善画，尤以诗赋名。沈德潜尝称其与余京、张曾为“京口三诗人”。